Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 192/11/5505	Liptovský Mikuláš, 4.2.2013
EEČ : 2-39-42-2013

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.1.2012, spisová značka 1 Pv 192/11/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1/ V školskom roku 2010/2011 ako otec maloletej XXXXX, nar. XXXXX, s ktorou býval v spoločnej domácnosti na XXXXX v Liptovskom Mikuláši, nestaral sa riadne o jej výchovu, nezabezpečil, aby riadne navštevovala povinnú školskú dochádzku určenú v Základnej škole XXXXX v Liptovskom Mikuláši, pričom v školskom roku 2010/2011 maloletá XXXXX vymeškala 349 vyučovacích hodín, ktoré mala neospravedlnené a to aj napriek tomu, že na záškoláctvo svojej dcéry bol upozorňovaný školou a vec bola signalizovaná Úradu práce, soc. vecí a rodiny, odboru sociálnych vecí v Liptovskom Mikuláši,

2/ v školskom roku 2010/2011 ako otec maloletého XXXXX, nar. XXXXX s ktorým býval v spoločnej domácnosti na XXXXX v Liptovskom Mikuláši, nestaral sa riadne o jeho výchovu, nezabezpečil, aby riadne navštevoval povinnú školskú dochádzku určenú v Základnej škole XXXXX v Liptovskom Mikuláši, pričom v školskom roku 2010/2011 maloletý XXXXX vymeškal 168 vyučovacích hodín, ktoré mal neospravedlnené a to aj napriek tomu, že na záškoláctvo svojho syna bol upozorňovaný školou a vec bola signalizovaná Úradu práce, soc. vecí a rodiny, odboru sociálnych vecí v Liptovskom Mikuláši.

Uznesením prokurátora Okresnej prokuratúry XXXXX zo dňa 12.1.2012, spisová značka 1 Pv 192/11/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 12. 1. 2012 uznesením 1Pv 192/11 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX pre skutky uvedené vo výrokovej časti tohto uznesenia. Podľa § 216 ods. 1 Trestného poriadku mu bola určená skúšobná doba v trvaní 12 mesiacov.
	Uznesenie o podmienečnom zastavení trestného stíhania nadobudlo právoplatnosť 21. 1. 2012. Skúšobná doba skončila 21. 1. 2013, preto som na obvineného vyžiadala správu o povesti, z ktorej vyplýva, že proti XXXXX sa neviedlo priestupkové konanie a ani v evidencii Obvodného úradu, odboru všeobecnej vnútornej správy neevidujú žiadny priestupok, ktorého by sa obvinený dopustil. V odpise RT nemá nový záznam. 
	Keďže obvinený XXXXX počas skúšobnej doby podmienečného zastavenia trestného stíhania viedol riadny život, nedopustil sa žiadnej protispoločenskej činnosti, rozhodla som tak, ako je uvedené vo výrokovej časti tohto uznesenia, že sa osvedčil v skúšobnej dobe podmienečného zastavenia trestného stíhania. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka